Wallaby-strydros klaar met rugby | Nuus24
Wallaby-strydros klaar met rugby
Kaapstad – Die veteraan flank van die Wallabies Phil Waugh het aangekondig dat hy sy stewels aan die einde van vanjaar se Wêreldbeker-toernooi gaan ophang.Die 31-jarige Waugh, wat Australië in 79 toetse verteenwoordig het en 124 Super Rugby-kragmetings vir die Waratahs op sy kerfstok het, het Dinsdag aangekondig dat sy rugbyloopbaan sal eindig sodra hy geen verpligtinge meer het vir die 2011-seisoen nie. Die Waratahs speel Vrydag teen die Blues in Auckland vir 'n moontlike plek in die Super Rugby-halfeindrondes.Waugh het sy toetsdebuut in 2000 gemaak en het in 2008 in 11 van Australië se 14 toetse gespeel."Ek voel baie trots om my land oor 'n tydperk van 10 jaar te kon verteenwoordig. Natuurlik is 2011 'n baie groot jaar vir rugby, ek sal baie graag deel wil wees van Australië se Wêreldbeker-groep," het Waugh gesê.Vir die jongste sportnuus volg Nuus24Sport op Twitter.
Lees meer oor: super rugby | wallabies | waratahs VOLGENDE OP NUUS24X
Boetie Niemand sê...
Hey Louis jy is reg. Maar dan moet die ander spanne nie speel nie en geen punte kry nie.